70. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 25 της 12/15 Ιαν. 1977 (ΦΕΚ Α' 14) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Ανωτάτην Γεωπονικήν Σχολήν Αθηνών προς απόκτησιν και ετέρου πτυχίου. Έχοντες υπ' όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (176-Α). 2.Γνώμην της Συνελεύσεως των Καθηγητών της Ανωτάτης Γεωπονικής Σχολής Αθηνών (συνεδρία 29.11.1976), και 3.Την υπ’ αριθ. 1030/1976 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων της ημεδαπής, ως και σχολών και τμημάτων αυτών, ή ισοτίμων της αλλοδαπής, δύνανται να καταταγούν και εγγραφούν εις την Ανωτάτην Γεωπονικήν Σχολήν Αθηνών προς απόκτησιν και ετέρου πτυχίου υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν αρθρ. 1 παρ. 2 του Νόμ. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού νόμου. Άρθρ.2.-1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Ανωτάτην Γεωπονικήν Σχολήν Αθηνών υπό των ενδιαφερομένων μέχρι 30ης Σ/βρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. 2.Προκειμένου περί αιτήσεων κατατάξεως πτυχιούχων Ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρ.3.-1.Εις το Α΄ έτος σπουδών εγγράφονται πτυχιούχοι ανωτάτων εκπαιδευτικών ιδρυμάτων και ανωτάτων στρατιωτικών σχολών της ημεδαπής αναγνωριζομένων ως ισοτίμων προς τα ανώτατα εκπαιδευτικά ιδρύματα, πλην των αναφερομένων εις το επόμενον άρθρον. 2.Πτυχιούχοι των εν παρ. 1 του παρόντος άρθρου Σχολών εγγραφόμενοι εις το Α' έτος σπουδών δύναται να τύχουν απαλλαγής εκ των εξετάσεων μαθημάτων οιουδήποτε έτους σπουδών της Σχολής εφ’ όσον εδιδάχθησαν ταύτα εις τας Σχολάς εξ ων απεφοίτησαν κατόπιν αποφάσεως της Συνελεύσεως των Καθηγητών της Ανωτάτης Γεωπονικής Σχολής Αθηνών. Άρθρ.4.-1.Εις το Β' έτος σπουδών κατατάσσονται πτυχιούχοι απάντων των τμημάτων των Φυσικομαθηματικών, Ιατρικών, Κτηνιατρικών, Οδοντιατρικών Σχολών της ημεδαπής ή αντιστοίχων ισοτίμων της αλλοδαπής. 2.Πτυχιούχοι των εν παρ. 1 του παρόντος άρθρου Σχολών, εγγραφόμενοι εις το Β' έτος σπουδών, δύναται να τύχουν απαλλαγής εκ της εξετάσεως μαθημάτων οιουδήποτε έτους σπουδών, εφ’ όσον εδιδάχθησαν ταύτα εις τας Σχολάς, εξ ων απεφοίτησαν κατόπιν αποφάσεως της Συνελεύσεως των Καθηγητών της Ανωτάτης Γεωπονικής Σχολής Αθηνών. 3.Οι εν παρ.1 του παρόντος άρθρου εγγραφόμενοι πτυχιούχοι υποχρεούνται όπως κατά την διάρκειαν της φοιτήσεώς των εις την Ανωτάτην Γεωπονικήν Σχολήν Αθηνών παρακολουθήσουν και εξετασθούν επιτυχώς, τα μαθήματα του Α' έτους σπουδών, τα οποία δεν εδιδάχθησαν και εις τα οποία δεν εξητάσθησαν εις τας Σχολάς εξ ων προέρχονται μέχρι πέρατος του Γ' έτους σπουδών, άλλως αποκλείεται η δυνατότης εγγραφής των εις το Δ΄ έτος σπουδών. Τα μαθήματα ταύτα καθορίζονται δι’ αποφάσεως της Συνελεύσεως των Καθηγητών της Ανωτάτης Γεωπονικής Σχολής Αθηνών. Άρθρ.5.-1.Εις το Γ' έτος σπουδών κατατάσσονται πτυχιούχοι των Δασολογικών Τμημάτων ή Σχολών της ημεδαπής, ως και των αντιστοίχων της αλλοδαπής. 2.Οι εν παρ.1 του παρόντος άρθρου πτυχιούχοι υποχρεούνται, όπως κατά την διάρκειαν της φοιτήσεώς των εις την Ανωτάτην Γεωπονικήν Σχολήν Αθηνών παρακολουθήσουν και εξετασθούν  επιτυχώς τα μαθήματα των Α', Β' και Γ' ετών  σπουδών  της  Σχολής τα  οποία δεν  εδιδάχθησαν (Μετά τη σελ. 290,36) Σελ. 290,37 Τεύχος 637–Σελ. 141 Γεωπονικό Πανεπιστήμιο Αθηνών 16.Γ.α.69-70 και εις τα οποία δεν εξητάσθησαν εις τας Σχολάς εξ ων προέρχονται προ της ενάρξεως των πτυχιακών εξετάσεων, άλλως αποκλείεται η συμμετοχή των εις τας πτυχιακάς εξετάσεις. Τα μαθήματα ταύτα καθορίζονται δι’ αποφάσεως της Συνελεύσεως των Καθηγητών της Ανωτάτης Γεωπονικής Σχολής Αθηνών. Άρθρ.6.-1.Εις το Δ' έτος σπουδών κατατάσσονται:α)πτυχιούχοι των Γεωπονικών Σχολών της ημεδαπής επιθυμούντες όπως αποκτήσουν προπτυχιακήν ειδίκευσιν ετέρου κλάδου και β)πτυχιούχοι των Γεωπονικών Σχολών της αλλοδαπής δι’ απόκτησιν και του πτυχίου της Ανωτάτης Γεωπονικής Σχολής Αθηνών, με προπτυχιακήν ειδίκευσιν ετέραν της ην κέκτηνται ούτοι. 2.Οι κατά την προηγουμένην παράγραφον εγγραφόμενοι πτυχιούχοι ουδεμιάς απαλλαγής δύνανται να τύχουν εκ της παρακολουθήσεως και εξετάσεων μαθημάτων ετών σπουδών Δ' και Ε' του κλάδου, τον οποίον παρακολουθούν. Άρθρ.7.-Η επιλογή δια την εγγραφήν και κατάταξιν πραγματοποιείται βάσει του αριθμητικού βαθμού του πτυχίου των υποψηφίων αρχομένου από του «άριστα», «λίαν καλώς», «καλώς», αποκλειομένου του «σχεδόν καλώς». Εις περίπτωσιν ισοβαθμίας διενεργείται υπό της Σχολής κλήρωσις. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος. 